# **DECIZIA ETAPEI DE ÎNCADRARE**

## Nr. din .08.2018

Ca urmare a solicitării de emitere a acordului de mediu adresate de **COMUNA PUTNA**, din judetul Suceava, , înregistrată la APM Suceava cu nr. 11462/25.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

 **- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **................,** că proiectul **“Extindere retea de canalizare zona Putna-Timotei, in comuna Putna, judetul Suceava”** propus a fi amplasat în sat Putna, comuna Putna, judetul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

 a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.b;

 b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

 c) mărimea proiectului: se propune realizarea urmatoarei investitii:

***Situatia existenta:***

**Alimentare cu apa** care consta in:

**Instalatii de captare**

Comuna Putna este compusa din localitatile Putna si Gura Putnei. Numai localitatea Putna este conectata la un system de alimentare cu apa. Alimentarea cu apa este asigurata din doua captari subterane:

- captarea Vitau, pe malul drept al paraului Vitau, realizata prin dren; dren PEID 110mm, L=50m care se descarca intr-un camin colector din care prin coducta PEID 125mm, L=570m, gravitational, apa ajunge la statia de tratare.

- captarea Bodarlau, amplasata pe malul drept al paraului Putna, realizata prin put;put sapat cu Dn=17mm, H=10m cu 2 electropompe, care pompeaza apa direct in reteaua de distributie.

**Inmagazinarea apei**

Capacitatea rezervorului de inmagazinare este de 450mc. Rezervorul este metalic, termoizolat.

**Reteaua de distributie a apei potabile**

 Distributia apei potabile se realizeaza prin conducte PEHD Dn 63-160mm, in lungime totala de 8294m, cu 25 cismele stradale.

**Canalizare si statie de epurare** care consta in:

**Canalizare**

Sistemul de canalizare cuprinde retea de canalizare ape menajere si retea de colectare ape pluvial. Intregul system public de canalizare are o lungime de 7120m, ce functioneaza gravitational. Sistemul de colectare nu cuprinde deversoare de ape pluvial si nici bazin de retentive pentru ape pluvial sau statii de pompare. Sistemul are 130 camine de vizitare di PE.

**Statie de epurare :**

Statia de epurare este cu treapta mecanica, biologica, capacitate de 470mc/zi si este situata pe un teren neinundabil.

Evacuarea apelor epurate se face in emisar paraul Putna.

***Lucrari proiectate:***

1. ***Extindere retea de canalizare***

Extinderea retelei de canalizare se face pr drumul communal catre Manastirea Sihastria Putnei, transportandu-le catre statia de epurare proiectata aferenta investititiei ce va fi finantata prin Progam Operational Infrastructura Mare POIM 2104-2010.

Se va realiza retea de canalizare gravitationala din PP corugata SN8 Dext 250mm cu L=1500m. Adancime de pozare – 1,5-3,5m.

Se vor construe 33 camine de vizitare, la distanta de 50m, in aliniamente si la schimbari de directie, a pantelor, in puncte de descarcare in alte canale colectoare, in intersectii pentru colectarea din directii diferite. Caminele sunt din prefabricate din beton Dn 800mm si adancime variabila.

Se vor executa urmatoarele lucrari:

* Subtraversari DC-1buc
* Subtraversari parau Putna-2 buc
* Dupa finalizare terenul se va aduce la starea initiala

Apele pluviale vor fi preluate de rigole si descarcate in emisari naturali.

**Debite de apa menajera colectate de pe noul tronson**

|  |  |  |  |
| --- | --- | --- | --- |
| Categoria apei | Emisar | Zilnic (mc/zi) | Q max orar (mc/h  |
| Maxim | Mediu |
|  Ape uzate | Paraul Putna | 55,25 | 42,5 | 4,6 |
| Uzate menajere |  |  |  |  |

*Materialele prevăzute în proiectele de extindere trebuie să deţină agremente CE.*

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din reteaua existenta
2. Energie electrica – va fi asigurata de reteaua electrica din localitate

f) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare; Principalele categorii de deşeuri care vor rezulta din activitatea de execuţie a proiectului (pulberi ciment de la operaţiile de construcţii şi finisaje si pământul în exces de la operaţiile de săpături) vor fi transportate de pe teren şi duse la un depozit autorizat de deşeuri prin grija constructorului, pe toată durata execuţiei.

g) *poluarea şi alte efecte nocive*: pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

h) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

i) riscurile pentru sănătatea umană: efectul va fi pozitiv prin colectarea şi epurarea apelor uzate menajere;

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 60/18.10.2018 eliberat de Primăria comunei Putna, terenul este situat în intravilanul localităţii, este proprietatea beneficiarului.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – lucrările propuse se află in intravilanul comunei Putna;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 60/18.10.2017, emis de Primaria comunei Putna.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu completarile si modificarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

 - la finalizarea lucrarilor se va intocmi documentatia tehnică pentru revizuirea autorizatiei de mediu.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

 Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV
GHEORGHE ALDEA

    Sef Serviciu Avize, Acorduri, Autorizatii Intocmit

   Ing. Constantin Burciu Ing. Mariana Burlacu